CELEX: 22021D0021
Language: da
Date: 2020-12-22 00:00:00
Title: Afgørelse nr. 4/2020 truffet af AVS-EU-Ambassadørudvalget den 22. december 2020 om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsåret 2019 [2021/21]

12.1.2021   
               
               
                  DA
               
               
                  Den Europæiske Unions Tidende
               
               
                  L 10/10
               
            
         AFGØRELSE nr. 4/2020 TRUFFET AF AVS-EU-AMBASSADØRUDVALGET
         den 22. december 2020
         om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsåret 2019 [2021/21]
         AVS-EU-AMBASSADØRUDVALGET HAR —
         under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), særlig bilag III, artikel 2, stk. 6,
         under henvisning til AVS-EU-Ambassadørudvalgets afgørelse nr. 2/2020 af 4. december 2020 om ændring af afgørelse nr. 3/2019 for at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen (2),
         under henvisning til AVS-EU-Ambassadørudvalgets afgørelse nr. 5/2013 af 7. november 2013 om vedtægterne for Det Tekniske Center for Samarbejde på Landbrugsområdet og i Landdistrikterne (TCL) (3), særlig bilaget, artikel 4, stk. 2,
         under henvisning til afgørelse nr. 3/2006 truffet af AVS-EF-Ambassadørudvalget den 27. september 2006 om finansforordningen for Det Tekniske Center for Samarbejde på Landbrugsområdet og i Landdistrikterne (TCL) (4), særlig artikel 26, stk. 5,
         under henvisning til årsregnskaberne for Det Tekniske Center for Samarbejde på Landbrugsområdet og i Landdistrikterne for regnskabsåret 2019, der udløb den 31. december 2019,
         under henvisning til revisorernes beretninger om årsregnskabet for regnskabsåret 2019,
         under henvisning til centrets bestyrelses godkendelse af årsregnskabet for Det Tekniske Center for Samarbejde på Landbrugsområdet og i Landdistrikterne for regnskabsåret 2019 på grundlag af gennemgangen af revisionsrapporten, og
         ud fra følgende betragtninger:
         
                     (1)
                  
                  
                     Centrets indtægter for regnskabsåret 2019 bestod hovedsagelig af bidrag fra Den Europæiske Udviklingsfond på 19 622 000 EUR ud af i alt 21 760 000 EUR.
                  
               
                     (2)
                  
                  
                     Direktørens gennemførelse af centrets budget for regnskabsåret 2019 blev i sin helhed foretaget på en sådan måde, at der kan meddeles ham decharge for gennemførelsen af dette budget —
                  
               TRUFFET FØLGENDE AFGØRELSE:
         
            Eneste artikel
            På grundlag af revisorernes beretning samt balancen for det tilsvarende regnskabsår meddeler udvalget hermed direktøren for Det Tekniske Center for Samarbejde på Landbrugsområdet og i Landdistrikterne decharge for gennemførelsen af centrets budget for regnskabsår 2019.
         
         
            Udfærdiget i Bruxelles, den 22. december 2020.
            
               
                  På AVS-EU-Ambassadørudvalgets vegne
               
               Michael CLAUSS
               
                  Formand
               
            
         
         
            (1)  EFT L 317 af 15.12.2000, s. 3.
         
            (2)  EUT L 420 af 14.12.2020, s. 32.
         
            (3)  EUT L 309 af 19.11.2013, s. 50.
         
            (4)  EUT L 350 af 12.12.2006, s. 1.